Il-Gozo Tourism Association u l-Gozo Business Chamber laqgħu tajjeb il-bidu tax-xogħol preparatorju biex f’Għawdex issir airstrip. Iż-żewġ organizzazzjonijiet  qalu li sa mill-formazzjoni tagħhom fl-1999 huwa dejjem kienu favur l-airstrip bħala mod ta’ kif iż-żewġ ġżejjer ikunu magħuda bl-ajru. Iż-żewġ għaqdiet, li jirrappreżentaw il-maġġoranza tan-negozji f’Għawdex huma tal-fehma li servizz tal-ajru sostenibbli huwa investiment fl-infrastruttura. Dan l-investment mhux biss joffri servizz lil Maltin u l-Għawdxin u lit-turisti biex jaqsmu bejn ġżira u oħra, iżda joffri l-possibiltà li jinfetħu rotot tal-ajru bejn Malta u pajjiżi membri taż-żona Schengen.